Հարցաքննության ընթացքում տուժող Փայլակ Մնացականյանը նշեց, որ ՊՊԾ գունդը գրավելուց հետո, ոստիկանության աշխատակիցները ծառայություն են իրականացրել գնդի հարակից տարածքում, իսկ Խորենացի փողոցին հարակից տարածքում զանգվածային միջոցառումների ժամանակ անցկացրել են ուժեղացված հսկողություն։ Տուժողը հայտնեց, որ Սարի թաղում ժողովրդի առաջ գալը կանխելու համար ոստիկանության կողմից կիրառվել են հատուկ միջոցներ։